Narracions vampíriques del segle XVIII 


Fragments del 
Tractat sobre les aparicions dels esperits 
i sobre els vampirs o revinguts, (1751) 
de Dom Agustin Calmet 
i del 
Diccionari infernal, (1818) 
de 
Jacques Collin de Plancy 


Selecció i traducció de Pere MiG 


(Durro, La Vall de Boí - 2017) 


Index 


Introducció 5 
ElSQutorsi les obres. ie Re dies Es Ei Ed RE BE PE 5 
Dom Antoine Augustin Calmet . . ... LL Le 5 
Jacques Collin de Plancy . . ...... LL Le 7 

La superstició vampírica . ... LL Le 7 
Influència de Calmet en la producció posterior sobre vampirs . . . . . . . . .. 9 
Sobre aquesta edició . . . . ......LL L a 10 
Llicència d'ús (CC BY-NC-SA 4.0)... . LL... Le 11 
SOU Iurè der veins us deurali a sa es mesa a Bada a da den Ros 11 
Amb els termes segúents:.—. . LL... LL LL 11 
AVISOS o dE NR DE a a PE do eas 12 


Fragments del 
Tractat sobre les aparicions 
dels esperits i sobre 


els vampirs o revinguts 13 
Prefaci 15 
El pastor de Blovv 17 
Morts d'Hongria que xuclen la sang dels vius 19 
Relació d'un vampir extreta de les Cartes jueves, Carta 137 21 
Altres exemples de revinguts. Continuació de la recopilació 23 
Relat resumit del Mercure de 1693 i 1694 sobre els revinguts 25 
Conjectures del recopilador d'Holanda el 1733, núm. IX 21 
Una altra carta sobre els revinguts 29 
Exemple singular d'un revingut d'Hongria 31 


Índex 


Apèndix: 
Fragment del Diccionari infernal 


Vampirs 


33 


35 


e 7 


Introducció 


Els autors i les obres 


Dom Antoine Augustin Calmet 


Dom Antoine Augustin CALMET (1672 - 1757) va ser un destacat exegeta francès que 
va escriure Història de l'Antic i Nou Testament i dels jueus, i que també va publicar 
el 1746 un llibre titulat Dissertations sur les apparitions des anges, des démons et des 
esprits, et sur les revenants et vampires de Hongrie, de Bohéme, de Moravie et de Silésie, 
en el qual s'inclou un assaig sobre els vampirs. Aquest assaig va ser corregit i ampliat el 
1751, quan fou publicat amb el títol lleugerament canviat: Traité sur les apparitions des 
esprits et sur les vampires ou les revenans de Hongrie, de Moravie, Ejc. 

Ja ben aviat ens indica el propòsit de la seva obra: El meu propòsit no és pas de 
fomentar la superstició, ni d'entretenir la vana credulitat dels visionaris i d'aquells que 
creuen acríticament tot allò que se'ls explica, més encara si es tracta de fets meravellosos. 
El llibre consta d'un prefaci, 63 capítols i dues cartes finals. No tota l'obra tracta sobre 
els vampirs, de fet com anuncia en el títol el tema central són les aparicions d'esperits 
de persones mortes que es dediquen a molestar els vius, dintre d'aquests, hi inclou els 
vampirs. 

Seguint la influència del racionalisme (i especialment influit per René Descartesl i 
ISaac Nevton2), Calmet, com d'altres teòlegs, atacarà les creences populars lligades a les 





IRené DESCARTES (1596-1650) va ser un important filòsof racionalista francès del segle XVII, també 
conegut per les seves obres de matemàtiques i de diferents branques de la ciència. És considerat el 
pare de la filosofia moderna, en ser el primer a proposar el problema de la validesa del coneixement 
com a primera questió filosòfica, i una de les figures clau de la revolució científica. És responsable, 
entre altres coses, de la geometria analítica, de la generalització de l'ús del mot idea amb el significat 
de 'contingut de la ment humana', la invenció de les coordenades cartesianes o de la sentència cogito 
ergo sum (penso, aleshores existeixo'), a partir de la qual construeix el seu pensament filosòfic. 

El seu pensament se situaria entre els principals artífexs de la revolució científica del segle XVII. A 
les formes i les qualitats de la física aristotèlica, que, interpretades malament (sobretot pel pensament 
cristià i escolàstic), havien resultat ser un frau com a eixida inteHectual, contraposava la idea clara i 
fonamental que el món físic no és més que un pur mecanisme. I aleshores proposà el programa ideal 
de tota ciència teòrica: construir, amb un mínim nombre de principis, un sistema que donés raó de 
tots els fets coneguts i que permetés descobrir fets nous. Com sol ocórrer amb frequència amb les 
teories revolucionàries, el llegat de Descartes no fou sols una troballa, sinó també una visió. Forçat 
a recórrer a l'experiència i a les hipòtesis, demostrà ser el primer gran mestre del model hipotètic. 
Aquest mètode ha esdevingut una eina essencial per a qualsevol investigació científica. 

2Isaac NENVTON (1642-1727) és l'autor dels Philosophiae Naturalis Principia Mathematica (1687), en 
què descriu la llei de la gravitació universal i les tres lleis del moviment (lleis de la inèrcia), base de la 
mecànica clàssica. Nevvton fou el primer que demostrà que les lleis naturals governen els moviments 
de la Terra, i dels objectes celestes. Nevvton també va crear un model matemàtic per a les lleis de 

supersticions populars mitjançant el mètode racionalista. La seva obra, però, constitueix 
un interessant recull d'aquestes creences. Sense pretendre-ho, aquest autor, difondrà les 
llegendes que ataca i contribuirà al seu coneixement més enllà dels límits geogràfics on 
s'havien originat. 


A més de recollir diferents relats sobre vampirisme, Calmet intentarà donar una expli- 
cació racional i allunyada del meravellós basant-se sovint, però, en el dogma religiós. Així, 
Dom Agustin Calmet dona diferents arguments religiosos per mostrar la impossibilitat 
de l'existència dels vampirs. Curiosament, en el segon capítol apunta que alguns dels 
Revinguts no serien realment morts, aparentarien estar-ho com a consequència d'una 
síncope. Alludeix, fet i fet, a malalts de catalèpsia. En aquest sentit, segueix Johann 
Christoph HARENBERGS, de qui reprodueix alguna explicació i a qui cita en el seu Traité 
sur les apparitions des esprits et sur les vampires ou les revenans de Hongrie, de Moravie, 


Esc. 





Repler del moviment dels planetes a partir de la llei de la gravitació universal. Així, va ampliar-les 
demostrant-ne que les òrbites (com les dels estels amb cua) no podien ser solament eHíptiques sinó 
que també podien ser hiperbòliques i parabòliques. 

En el camp de la mecànica, Nevton va enunciar els principis de conservació de la quantitat de 
moviment i del moment angular. En òptica, va construir el primer telescopi reflector pràctic i va 
desenvolupar una teoria sobre el color basada en l'observació que un prisma descompon un raig de 
llum blanca en els colors de l'espectre visible (colors de l'arc de Sant Martí). Són també notables els 
seus arguments a favor que la llum està composta de partícules (en lloc d'ones). També va formular 
una llei empírica del refredat i va estudiar la velocitat del so. 

La filosofia mecànica de Nevrton i Robert Boyle va ser promoguda per racionalistes com a alternativa 
viable al panteisme. La claredat i la simplicitat de la ciència es veia com una manera de combatre 
alhora els extrems de l'entusiasme supersticiós i l'amenaça de l'ateisme i, alhora, la segona onada 
de deistes anglesos va utilitzar els descobriments de Nevvton per a demostrar la possibilitat d'una 
"religió natural". 

La concepció mecànica de l'univers de Boyle va donar fonament als atacs contra el "pensament 
màgic" i la teologia mística cristiana previs a la IHustració. Nevvton va completar les idees de Boyle 
amb proves matemàtiques, i el que potser és encara més important, les va popularitzar. Nevton va 
recrear el món governat per un Déu intervencionista en un món fabricat per un Déu que dissenya 
segons principis racionals i universals. Tothom podia descobrir aquests principis, i permetien que 
tothom perseguís els seus objectius en aquesta vida, sense esperar-ne a la seglent, i perfeccionar-se 
gràcies al poder de la seva raó. 

8 Johann Christoph HARENBERG (1696 - 1774) va ser un teòleg i historiador protestant alemany. La seva 
primera obra publicada fou Vernúinjftige und Christliche Gedanchen úber die Vampirs (VVolfenbúittel 
1733), una de les primeres aHegacions teològiques contra les creences sobre vampirs. En ell ofereix una 
explicació des del més estricte racionalisme per als crits que profereixen els vampirs en el moment 
de ser travessats per l'estaca de fusta que imposa el ritual: En relació al crit que el vampirs fan 
sentir quan se'ls enfonsa l'estaca al cor, no hi ha res de més natural. L'aire que es troba reclòs dins 
el cadàver, i que es fa sortir amb violència, produeiz necessàriament aquest soroll en passar per la 
gola: fins i tot, sovint els cossos morts produeixen sons sense que ningú no els toqui. Explicació que 
reprodueix Calmet l'obra que ens ocupa. 

L'obra de Harenberg es va difondre en la seva traducció llatina feta a Viena el 1773 amb el títol 
Philosophicae et christrianae cogitationes de vampiririis, on s'italianitza el nom de l'autor i, a més, 
en desfigura el cognom: Giovanni Cristoforo HEREMBERG. 


La superstició vampírica 


Jacques Collin de Plancy 


Jacques Albin (o Auguste) Simon COLLIN DE PLANCY (1793- 1881) va ser un escriptor 
francès interessat en l'ocultisme i l'insòlit. Era un lliurepensador influenciat per Voltaire. 
La seva obra més important és el Dictionnaire infernal, amb una primera edició el 1818 
i en què es reunien tots els coneixements de la seva època sobres les supersticions i la 
demonologia. Aquesta obra va tenir sis edicions entre 1818 i 1863. És autor també de les 
Histoires des Vampires et des Spectres Malfaisans, publicat dos anys després, el 1820. 

L'entrada 4vampirs) ens resumeix com es veia aquest mite fins a inicis del segle XIX. 
Es tracta d'una entrada que, a més a més, recull algunes històries de vampirs extretes 
de l'obra de Calmet (entre elles la d'Arnold Paul, aquí anomenat només Arnold), obra 
que mostra aquí clarament la influència que va tenir en la propagació d'aquest mite. 


La superstició vampírica 


Les històries que apareixen en el Tractat de Calmet intenten mostrar una aparença de 
versemblança: el presumpte vampir és acusat, jutjat, condemnat i executat seguint els 
procediments formals de l'època. Totes les històries recollides alludeixen a unes actes o a 
uns informants lliures de qualsevol sospita d'exageració o invenció sobre els fets relatats. 
De fet, els diferents fenòmens que s'hi descriuen no són posats en dubte. Calmet posarà 
en dubte que siguin fets sobrenaturals i els explicarà o bé de forma científica o bé a 
través del dogma cristià. 

El seu mètode és el segúent: primer exposa tot un seguit d'exemples que s'han atestat 
com a fets vampírics, un cop fet això, els rebat en capítols posteriors. Aquests fets que 
ens narra els anomena genèricament 4la recopilació). 

Observant detingudament el que ens narra, veurem com les històries vampíriques se 
circumscriuen en una zona geogràfica molt ben definida. Calmet ens intentarà relacionar 
les històries de vampirs amb d'altres de fora d'aquesta zona (fins i tot amb el Perúl). 
Valgui a dir, però, que aquestes altres històries són protagonitzades per espectres que es 
dediquen a molestar o fer bromes pesades als vius, en alguns casos fins i tot en provoquen 
la mort. Però, a diferència dels vampirs, no els xuclen la sang tot alimentant-se'n. 

Pel que fa a l'època en què se succeeixen les històries que narren, totes elles se situen 
majoritàriament en el segle XVIII (n'hi ha algunes de finals del XVII). És a dir, con- 
temporànies a Calmet. A l'igual com havia fet anteriorment, intentarà també relacionar 
aquestes històries amb d'altres de més antigues (es remuntarà fins a l'antiguitat clàssica 
judeocristiana). Amb els mateixos resultats que pel que fa a la ubicació geogràfica. 

Sembla com si Calmet, en relacionar els vampirs amb d'altres històries d'apareguts en 
d'altres zones geogràfiques i històriques vulgui obtenir un doble resultat: per una banda, 
fer-nos adonar que es tracta d'històries que no poden ser certes en el sentit que se les 
narra, i, per una altra banda, fer-nos adonar que unes històries que es limiten a un espai 
i un temps tan limitat no poden ser sinó supersticions. 

Malgrat el que pugui semblar, Calmet no exagerava quan feia referència a la credulitat 
dels pobles que tenien aquella superstició que els feia creure en l'existència real del 
vampirisme. Hi ha un seguit de sepulcres, que s'han anat descobrint darrerament, que 

EUROPA EN EL SIGLO XVIII.: 

Figura 0.1: Europa en el segle X VHI 


demostrarien que la superstició vampírica va estar fortament arrelada en la població de 
l'Europa de VEst almenys fins a l'Edat Moderna. 

L'antropòleg forense Matteo Borrini cita el cas d'una dona que va morir durant una 
plaga del segle XVI a Venècia, Itàlia. Aparentment, la dona estava enterrada amb un 
maó enganxat fermament a la boca oberta, un mètode medieval popular de prevenir que 
els vampirs sospitosos tornin per alimentar-se de la sang dels vius. La tomba de la dona 
podria ser l'enterrament de vampirs més antic conegut mai trobat. S'ha de dir, però, 
contràriament a Borrini, d'altres investigadors pensen que el maó pertanyeria a alguna 
de les parets de la fosa i que hauria caigut, la casualitat hauria fet que hagués anat a 
parar a la boca del cadàver. 

Tingui o no raó Matteo Borrini, el 2012, arqueòlegs búlgars van trobar dos esquelets 
amb estaques metàlliques clavades en el seu pit. Cosa que indica sense cap mena de 
dubte que havien estat considerats vampirs. 

El 2013 en la construcció d'una autopista vora de Glivvice (Polònia) es van descobrir 
unes tombes que els arqueòlegs van identificar com a pertanyents als segles XVII o 
XVIII. Els cossos presenten la particularitat que els caps n'han estat separats i coHocats 
al costat dels braços. La pràctica de decapitar els cossos de presumptes vampirs abans 
de l'enterrament era comú en els paisos eslaus durant la primera era cristiana, quan les 


creences paganes encara estaven esteses". 





4Per a més informació sobre aquestes troballes arqueològiques, vegeu 


Influència de Calmet en la producció posterior sobre vampirs 





Figura 0.2: Crani de dona amb maó a la boca (Venècia, s. XVI). Alguns hi volen veure 
la mostra més antiga de superstició vampírica 


Influència de Calmet en la producció posterior sobre vampirs 


L'obra de Calmet fou força coneguda en la seva època i inspirà bona part de la li- 
teratura vampírica posterior. John VVilliam Polidori reprodueix el relat d'Arnold Paul 
en la introducció del seu conte El vampir (1819). A La família del Vurdalat (1839), 
Alexei Tolstoi fa aparèixer Agustin Calmet com a personatge expert en vampirisme. 
Aquest personatge anirà agafant protagonisme al llarg de diferents obres fins a arribar 
a compartir-lo amb el vampir a Dràcula (1897), de Bram Stoler, aquí l'expert en vam- 
pirisme és dirà, però Abraham Van Helsing. Podem dir, per tant, que Dom Agustin 
Calmet, personatge real, inspirà la figura d'Abraham Van Helsing, personatge literari 
que aplicarà el racionalisme i el mètode empíric per a demostrar l'existència del vampir 
(a diferència del personatge real) i així poder destruir-lo. 





https: / /3vvvyv.livescience.com/38148-vampire-grave-uncovered-vampire-burial.html — (darrera — con- 
sulta, 13 d'agost de 2017) 

Sobre aquesta edició 


No s'ha pretès fer una edició completa del Traité sur les apparitions des esprits et 
sur les vampires ou les revenans de Hongrie, de Moravie, Esc. Es pretén només donar 
a conèixer aquelles narracions vampíriques que recull Dom Agustin Calmet perquè es 
tracta d'un dels reculls foltlòrics més antics recopilats sobre aquest tema. Aquestes nar- 
racions ens permeten observar un moment de la tradició que encara no està contaminada 
per la literatura posterior ni, encara menys, per les diferents recreacions cinematogràfi- 
ques que se n'han fet. 

S'hi ometen, doncs, totes les narracions sobre apareguts que no es presenten com a 
mostres de vampirisme. També, i malgrat que fou la pretensió principal de l'autor en 
escriure la seva obra, s'hi ometen també tots els raonaments i demostracions que Calmet 
fa amb la finalitat de demostrar que el vampirisme ha de considerar-se una superstició i 
que la seva existència manca de fonament científic i teològic. Tot i que seria interessant, 
però, de contrastar les seves explicacions amb les que ofereix la ciència moderna, s'hi han 
omès perquè l'interès d'aquesta edició se centra en oferir materials per al coneixement de 
la tradició folllòric i no pas en oferir materials per al coneixement del desenvolupament 
del coneixement científic sobre medicina. 

La traducció s'ha fet directament de l'edició francesa de París del 1751. S'hi editen 
aquí els segúents fragments (en els capítols d'aquesta edició no s'hi ha indicat el número 
que tenen en l'edició original, que s'esmenten en la relació segúent): 


e Prefaci 


e Fragment del Capítol VII, revinguts o vampirs de Moràvia, se li dona aquí el títol 
4El pastor de Blovv3 


e Fragment del Capítol VIH, Morts d'Hongria que xuclen la sang dels vius. 

e Capítol IX, Relació d'un vampir extreta de les Cartes jueves, Carta 137. (íntegre) 
e Capítol X, Altres exemples de revinguts. Continuació de la recopilació. (íntegre) 
e Capítol XHI, Relat resumit del Mercure de 1693 i 1694 sobre els revinguts. (íntegre) 


e Fragment del Capítol XIV, Conjectures del recopilador d'Holanda el 1193, núm. 
IX. 


e Capítol XV, Una altra carta sobre els revinguts. (íntegre) 
e Capítol XLVI, Exemple singular d'un revingut d'Hongria. (íntegre) 
Pel que fa al Dictionnarie infernal, de Collin de Plancy, s'ha traduit directament de la 


primera edició francesa de París del 1818. S'hi edita en apèndix la totalitat de l'entrada 
4 Vampirsy 

Llicència d'ús (CC BY-NC-SA 4.0) 


Aquesta edició es publica sota llicència Creative Commons Reconeixement-No Comercial- 
CompartirIigual 4.0 Internacional (CC BY-NC-SA 4.0) 
Això és un resum fàcilment llegible (i no un substitut) de la llicència". 


Sou lliure de: 


e Compartir — copiar i redistribuir el material en qualsevol mitjà i format 


e Adaptar — remesclar, transformar i crear a partir del material 


El llicenciador no pot revocar aquestes llibertats, sempre que seguiu els termes de la 
llicència. 


Amb els termes seguents: 


e Reconeixement — Heu de reconèixer l'autoria de manera apropiadaé, propor- 
cionar un enllaç a la llicència i indicar si heu fet algun canvi". Podeu fer-ho de 
qualsevol manera raonable, però no d'una manera que suggereixi que el llicencia- 
dor us dóna suport o patrocina l'ús que en feu. 


e NoComercial — No podeu utilitzar el material per a finalitats comercials". 


e Compartirligual — Si remescleu, transformeu o creeu a partir del material, heu 
de difondre les vostres creacions amb la mateixa llicència" que l'obra original. 





SLlegiu la llicència original a https: / /creativecommons.org /licenses /by-nc-sa/4.0/legalcode (text en an- 
glès). 

Advertiment: Aquest resum destaca només alguns termes i les principals característiques de la lli- 
cència real. No és una llicència i no té valor legal. Hauríeu de revisar atentament tots els termes i les 
condicions de la llicència real abans d'utilitzar el material que s'hi troba subjecte. 

SEn el cas que us hagi estat facilitat, caldrà indicar el nom de l'autor i el d'aquelles 
parts a qui calgui reconèixer, una notificació de drets d'autor, una notificació de llicèn- 
cia, una notificació d'exempció de responsabilitat i l'enllaç al material. Aquelles llicènci- 
es anteriors a la versió 4.0 podran requerir, a més a més, el títol del material en ques- 
tió quan aquest hagi estat proporcionat, així com evidenciar més variants. Més informació a 
https: / /vvii.creativecommons.org /License VersionsfDetailed attribution comparison chart 

TEn la versió 4.0 de les llicències, heu d'indicar si heu modificat el material i conser- 
var una indicació de les modificacions prèvies. Podeu consultar la Guia de marcatge a 
https: / /vvili.creativecommons.org /vixi/Best practices for attribution/ This is a good attribution 
— for material you modified slightly. 

Més — informació a —https://vviti.creativecommons.org/vixi/License VersionsfeModifications 
— and adaptations must be marfed as such 

8SUn ús comercial és un ús destinat principalment a obtenir avan- 
tatges comercials o compensacions monetàries. Més informació a 
https: //creativecommons.org /faq/ZiDoes my use violate the NonCommercial clause of the licenses.3F 

9 També podeu utilitzar una llicència compatible de la llista https: / /creativecommons.org /compatiblelicenses. 
Més informació a https://creativecommons.org/faq/7FIf I derive or adapt material offered under a 
Creative Commons license.2C vvhich CC license.285.29 can I use.3F 

e No hi ha cap restricció addicional — No podeu aplicar termes legals ni mesures 
tecnològiquesil que restringeixin legalment a altres de fer qualsevol cosa que la 
llicència permet. 


Avisos: 


e No heu de complir amb la llicència per als elements del material en el domini públic 
o quan el seu ús està permès per l'aplicació d'una excepció o limitació' dels drets 
d'autor. 


e No es donen garanties. La llicència pot no ser suficient per autoritzar la utilització 
que en voleu fer. Per exemple, altres aspectes com la publicitat, la privacitat, o els 
drets morals" poden limitar la forma d'utilitzar el material. 








lOLa llicència prohibeix l'aplicació de mesures tecnològiques efectives, definides d'acord 
amb l'article 11 del Tractat de l'OMPI sobre Drets d'Autor. Més informació a 
https: / /vviti.creativecommons.org /vixi/License VersionsffApplication of eflective technological 
— measures by users of CC-licensed vvoris prohibited 

MH Els drets dels usuaris subjectes a les limitacions i excepcions, com per exem- 

Tractat sobre les aparicions 
dels esperits i sobre 
els vampirs o revinguts 

Prefaci 


Cada segle, cada nació, cada país té els seus prejudicis, les seves malalties, les seves 
modes, els seus gustos que les caracteritzen, i que passen i se succeeixen els uns als altres, 
sovint això que ha semblat admirable en un temps, esdevé menyspreable i ridícul en un 
altre. S'han vist segles on tot girava entorn a certes devocions, determinats gèneres 
d'estudis, determinats exercicis. Sabem que durant més d'un segle el gust dominant 
a Europa fou el viatge a Jerusalem. Els reis, els prínceps, els senyors, els bisbes, els 
capellans, els religiosos, tots hi corrien follament. El pelegrinatge a Roma havia estat 
en altre temps molt frequent i molt famós. Tot això ha decaigut. S'han vist províncies 
inundades de flageHants i només n'han quedat restes en les confraries de penitents que 
subsisteixen en diversos llocs. 

Hem vist en aquest país saltimbanquis i dansaires que a cada instant saltaven i dansa- 
ven pels carrers, en les places i fins i tot dins les esglésies. Els convulsionaris dels nostres 
dies semblen haver-los fet reviure, la posteritat se'n sorprendrà, igual com nosaltres ens 
en burlem avui dia. Cap a finals del segle XVI, només es parlava a Lorraine de bruixots 
i bruixes. Ja no se n'ha parlat més de fa molt de temps. Des que ha aparegut la filosofia 
del senyor Descartes, quina moda n'ha restat7 Es menysprea l'antiga filosofia, només 
es parla d'experiments físics, de nous sistemes, de noves descobertes. El senyor Nevveton 
acaba d'aparèixer: tots els esperits han estat desterrats. El sistema del senyor Lavv, els 
bitllets de banc, les fúries del carrer Quinquampoix, quin canvis no han causat en el 
Regne" És una mena de convulsió que s'ha emparat dels francesos. 

En aquest segle, des de fa uns seixanta anys una nova escena s'ofereix als nostres ulls 
a Hongria, Moràvia, Silèsia i Polònia: es diu que es veuen homes que fa mesos que són 
morts, tornar, parlar, caminar, infestar els pobles, maltractar els homes i els animals, 
succionar la sang dels seus familiars, emmalaltint-los, i causant-los finalment la mort. De 
tal manera que no hi ha altra manera de poder-se deslliurar de les seves perilloses visites i 
de les seves infestacions sinó és exhumant-los, empalant-los, tallant-los el cap, arrencant- 
los el cor o cremant-los. És dona a aquests Revinguts el nom d'Upirs o Vampirs, és a 
dir, sangoneres, i se n'expliquen particularitats tan singulars, tan detallades i revestides 
de circumstàncies tan probables i d'informacions tan jurídiques, que gairebé no es pot 
refusar la creença que es té en aquells paisos, que aquests Revinguts semblen sortir 
realment de les seves tombes i produir els efectes que se'n publiquen. 

L'Antiguitat certament no ha vist ni conegut res de semblant. Si es ressegueixen les 
Històries dels hebreus, dels egipcis, dels grecs, dels romans, no s'hi trobarà res que s'hi 
assembli. 

És cert que es troba a la Història, però rarament, que certes persones després d'haver 
estat algun temps dins les seves tombes i d'haver estat tingudes per mortes, han retornat 
a la vida. Podem veure, també, que els Antics creien que la màgia podria donar la mort 

Prefaci 


i evocar les ànimes dels traspassats. Se citen alguns passatges que proven que en certs 
temps s'imaginava que les bruixes succionaven la sang dels homes i dels infants, i els feien 
morir. Podem veure també al segle XII, a Anglaterra i a Dinamarca, alguns Revinguts 
semblants a aquells d'Hongria. Però en cap Història no es llegeix res igual fil per randa 
com el que se'ns ha explicat dels vampirs d'Hongria i de Moràvia. 

L'Antiguitat cristiana ens forneix d'alguns exemples de persones excomunicades, que 
surten visiblement i a la vista de tothom de les seves tombes i de les esglésies tan bon 
punt com el diaca ordena retirar-se als excomunicats i a tots aquells que no combreguen 
amb els Sants Misteris. De fa molts segles, però, que no en veiem res de semblant, tot i 
que no ignorem que encara hi ha els cossos de molts excomunicats, morts en excomunió 
i en censura, inhumats dins les esglésies. 

La creença dels nous grecs, que volen que els cossos dels excomunicats no es podreixen 
en les seves tombes, és una opinió que no té cap fonament, ni a l'Antiguitat, ni dins la 
bona Teologia, ni encara en la Història. Aquest sentiment sembla que ha estat inventat 
pels nous grecs cismàtics només per autoritzar-se i afermar-se en la seva separació de 
l'Església Romana. L'antiguitat cristiana creia, ans al contrari, que la incorruptibilitat 
d'un cos era sobretot una marca probable de la santedat de la persona, i una prova de 
la protecció particular de Déu sobre un cos que ha estat durant la seva vida el Temple 
de l'Esperit Sant, sobre una persona que ha conservat en la seva justícia i innocència el 
caràcter del cristianisme. 

Els Brucolacs de Grècia i de l'arxipèlag grec son encara Revinguts d'una nova espècie. 
És difícil de convèncer-se que una nació tan espiritual com Grècia hagi pogut caure en 
una idea tan extraordinària com aquella. Cal que la ignorància o els prejudicis siguin 
extremats entre ells, perquè no s'hi hagi trobat ni un eclesiàstic ni cap altre escrivent 
que s'hagi compromès a desenganyar-los d'aquesta creença. 

La imaginació d'aquells que creuen que els morts masteguen dins les seves tombes, 
fent un soroll gairebé semblant al que fan els porcs quan mengen, és tan ridícula que no 
mereix ser seriosament refusada. 

M'he compromès a tractar aquí la matèria dels Revinguts o dels Vampirs d'Hongria, 
Moràvia, Silèsia i Polònia, a risc de ser criticat m'hi posi com m'hi posi: aquells qui els 
creuen reals m'acusaran de temeritat i de presumpció, d'haver-los revocat dubtosament, 
O fins i tot d'haver-ne negat l'existència i la realitat, els altres em blasmaran per haver 
emprat el meu temps en tractar aquesta matèria que és tinguda per frívola i inútil en la 
ment de moltes de les gents de bon seny. De qualsevol manera que s'hi pensi, jo estaré 
satisfet d'haver aprofundit en una questió que m'ha semblat important per a la Religió: 
ja que si el retorn dels vampirs és real, és important defensar-lo i provar-lo, mentre que 
si és iHusori, és de consequència per a l'interès de la religió desenganyar aquells qui el 
creuen real, i destruir així un error que pot tenir consequències molt perilloses. 

El pastor de Blovv 


L'autor que he esmentat (...l aporta diversos exemples d'aparicions semblants, i dels 
mals que se'n són seguits, com d'un pastor de la vila de Blom, prop de la ciutat de 
Radam, a Bohèmia, que va aparèixer durant alguns temps, que cridava certes persones, 
les quals no deixaven de morir en una setmana. Els vilatans de Bloiv desenterraren el 
cos d'aquest pastor i el fixaren a terra amb una estaca, que ells li clavaren a través del 
COS. 

Aquest home, en aquest estat, es burlà d'aquells que li feien sofrir aquest tracte i els 
digué que tenien bona idea de donar-li un bastó amb què defensar-se contra els gossos. 
La mateixa nit s'aixecà i espantà moltes persones al seu albir, i n'ofegà més que no 
n'havia fet fins aleshores. Se'l lliurà tot seguit al botxí, que el ficà en una carreta per 
transportar-lo fora de la vila i cremar-lo. El cadàver cridà com furiós, i remogué els peus 
i les mans com si estigués viu: quan se'l traspassà de nou amb estaques, deixà anar grans 
crits, i en brollà sang molt vermella i en gran quantitat. A la fi, se'l cremà, i aquesta 
execució posà fi a les aparicions i infestacions d'aquest espectre. 

L'autor cita diversos altres escriptors que atesten això que ell diu sobre aquests es- 
pectres, que apareixen també, diu, bastant sovint a les muntanyes de Silèsia i Moràvia. 
Se'ls veu de nit i de dia, les coses que li van pertànyer es veuen moure's i canviar de lloc, 
sense que ningú no les toqui. L'únic remei contra aquestes aparicions és tallar el cap i 
cremar el cos d'aquests que revenen. 





iCharles Ferdinand DE SCHERTZ, Magia posthuma (Olmuz, 1706) 

Morts d'Hongria que xuclen la sang dels 
Vius 


Fa gairebé quinze anys que un soldat que s'hostatjava a casa d'un vilatà de Haidama- 
que, a la frontera hongaresa, va veure entrar a la casa quan era prop del seu hoste, l'amo 
de la casa, un desconegut que es va seure també a taula amb ells. L'amo de l'habitatge 
en va restat estranyament espantat, igual que la resta dels seus habitants. El soldat no 
sabia què pensar, ja que ignorava de què es tractava. Però quan l'amo de la casa va 
resultar mort l'endemà, el soldat se n'informà. Li van dir que el pare de l'amo, mort i 
enterrat de feia més de deu anys, era aquell que havia vingut a asseure's prop d'ell i li 
havia anunciat i causat la mort. 

El soldat n'informà primer el regiment, i el regiment en donà avís als oficials generals, 
que encarregaren al Comte de Cabreras, capità del Regiment d'Infanteria Alandetti, de 
fer-ne la instrucció del fet. Amb d'altres oficials, un cirurgià i un auditor, va anar als lloc 
i escoltaren les informacions de tots els de la casa, que atestaren d'una manera uniforme 
que el revingut era pare de l'amo de l'habitatge, i que tot allò que el soldat havia dit i 
explicat era l'exacta veritat: cosa que va ser assegurada per tots els habitants de la vila. 

En consequència, es va desenterrar el cos d'aquest espectre i se'l trobà com si fos un 
home que acaba de morir, i la seva sang com la d'un home viu. El Comte de Cabreras li 
va fer tallar el cap, després el féu retornar a la seva tomba. Va fer encara inquisició sobre 
d'altres revinguts semblants, entre d'altres d'un home mort de feia més de trenta anys, 
que havia revingut per tres cops a casa seva a l'hora de dinar i havia xuclat la sang del 
coll: la primera vegada al seu propi germà, la segona a un dels seus fills i la tercera a un 
servent de la casa: tots tres moriren al cap de poc. En relació a aquest cas, el comissari 
va fer desenterrar aquest home i, en trobar-lo com l'anterior, que tenia la sang fluida 
com la tindria un home viu, ordenà que se li fes passar un gran clau per la templa i que 
tot seguit se'l tornés a la tomba. 

En va fer cremar un tercer, que era enterrat de feia setze anys i que havia xuclat 
la sang i causat la mort a dos dels seus fills. (...J Aquell que ens ha explicat aquestes 
històries, les havia recollit del senyor Comte de Cabreras a Freiburg im Breisgau el 1730. 

Relació d'un vampir extreta de les Cartes 
jueves, Carta 137 


Heus aquí que es llegeix a les Cartes jueves, nova edició de 1738, carta 137: 

S'acaba de viure en aquesta part d'Hongria una escena de vampirisme que és doblement 
atestada per dos oficials del Tribunal de Belgrad, que han estat en els llocs dels fets, i 
per un oficial de les tropes de l'Emperador a Gradisch, que n'ha estat testimoni ocular. 

A principis de setembre va morir a la vila de Risilova, a tres llegúes de Gradisch, un 
vell de seixanta-dos anys d'edat. Tres dies després d'haver estat enterrat, es va aparèixer 
a la nit al seu fill i li va demanar menjar, aquell, després que l'haguessin servit, menjà 
i desaparegué. L'endemà el fill va contar als seus veins tot el que li havia esdevingut. 
Aquella nit, el pare no va aparèixer: però la nit segúent es va fer veure i demanà menjar. 
No se sap si el seu fill lin donà o no, però l'endemà se'l va trobar mort en el llit: el 
mateix dia, cinc o sis persones del poble van caure malaltes sobtadament i van morir 
l'una darrere l'altra pocs dies després. 

L'oficial o agutzil del lloc va informar de tot el que s'era succeit, n'envià una relació 
al Tribunal de Belgrad, que va fer venir al poble dos dels seus oficials amb un botxí per 
examinar aquest assumpte. L'Oficial Imperial, del qual s'ha obtingut aquest relat, va 
anar a Gradisch per ser testimoni d'un fet de què havia sentit sovint a parlar. 

Es van obrir totes les tombes d'aquells que eren morts feia sis setmanes: quan es va 
arribar a aquella del vell, se'l trobà amb els ulls oberts, d'un color vermell, tenia una 
respiració natural, tot i que era immòbil com mort: de tot això es va concloure que era 
un vampir declarat. El botxí li enfonsà una estaca en el cor. Es va fer una pira i es va 
reduir a cendres el cadàver. No se'n va trobar cap marca de vampirisme ni en el cadàver 
del fill ni en cap dels altres. 

Gràcies a Déu, nosaltres no som de cap manera crèduls. Reconeixem que totes les 
llums de la física que podem acostar a aquest cas, no descobreixen gens les seves causes. 
Però no podem refusar de creure veritable un fet atestat jurídicament i per gent honesta: 
copiarem aquí allò que va ocórrer el 1732 i que hem inserit llavors en la Recopilació núm 
XVIII. 

Altres exemples de revinguts. Continuació 
de la recopilació 


En un cert lloc d'Hongria, anomenat en llatí Oppida Heidonum, al costat del Tibisque, 
vulgo, Teisse, és a dir, entre aquest riu que rega el terreny afortunat de TocXay i la 
Transsilvània, el poble conegut amb el nom de Heiduquel creu que alguns morts, que 
ells anomenen vampirs, xuclen tota la sang dels vius, de manera que aquests es panseixen 
a la vista de tothom, alhora que els cadàvers, com les sangoneres, es van reomplint de 
sang en tal abundància, que se la veu sortir pels orificis, fins i tot pels porus. Aquesta 
Opinió acaba de ser confirmada per diversos fets, dels quals sembla que no se'n pot dubtar 
vista la quantitat de testimonis que els han certificats. En reportarem aquí alguns dels 
més considerables. 

Fa gairebé cinc anys, que un tal Heiduque que vivia a Medreiga, anomenat Arnold 
Paul, va ser aixafat per la caiguda d'un carro de fenc. Trenta dies després de la seva mort, 
quatre persones moriren sobtadament i de la manera que moren, d'acord amb la tradició 
del país, aquells qui han estat molestats per vampirs. La gent es va recordar aleshores que 
aquest Arnold Paul havia explicat sovint que, als voltants de Cassova i de les fronteres 
de la Sèrbia turca, havia estat turmentat per un vampir turc. Com que tenen la creença 
també que aquells que han estat vampirs passius durant la seva vida, esdevenen vampirs 
actius un cop morts, és a dir, que aquells que han estat mossegats, mosseguen també al 
seu torn: ell, però, havia trobat la manera de guarir-se menjant la terra del sepulcre del 
vampir i fregant-se amb la seva sang. Aquesta precaució, malgrat tot, no va impedir-li 
d'esdevenir-ne després de la seva mort. Llavors va ser exhumat quaranta dies després 
del seu enterrament i es van trobar en el seu cadàver totes les marques d'un arxivampir: 
el seu cos era vermell, els cabells, les ungles i la barba s'eren renovades, les venes eren 
totes plenes d'una sang líquida que fluia de totes les parts del seu cos cap al sudari amb 
el qual era amortallat. El Hagnagi, o agutzil del lloc, en presència del qual es va fer 
l'exhumació i que era un home expert en vampirisme, va fer enfonsar, segons és costum, 
en el cor del difunt Arnold Paul una estaca molt aguda, amb la qual se li travessà el cos 
de part a part, cosa que li provocà, es diu, que llencés un crit espantós, com si estigués 
viu. Fet això, se li tallà el cap, i se'l cremà totalment. Després d'això, es va fer el mateix 
procediment amb els cadàvers d'aquelles altres quatre persones mortes per vampirisme, 
de por que elles no en fessin morir d'altres al seu torn. 

Totes aquestes accions, però, no han pogut impedir que, cap a finals de l'any passat, 
és a dir, al cap de cinc anys, aquests funestos prodigis no hagin recomençat i que diversos 
habitants de la mateixa vila no hagin mort malauradament. En l'espai de tres mesos, 





lAquesta història és aparentment la mateixa que hem relatat fa poc amb el nom de Haidamaque, 
esdevinguda el 1729 o 1730. (Nota de l'autor) 

Altres exemples de revinguts. Continuació de la recopilació 


disset persones de diferent sexe i de diferent edat han mort per vampirisme, algunes sense 
haver estat malaltes i d'altres després de dos o tres dies de llanguiment. S'explica, entre 
d'altres, que una anomenada StanosXa, filla del Heiduque Jotuitzo, que s'era enllitada 
en perfecta salut, es despertà enmig de la nit tota tremolosa i fent crits terribles i dient 
que el fill del Heiduque Millo, mort de feia nou setmanes havia provat d'estrangular-la 
durant el seu somni. A partir d'aquest moment, ella no va fer més que esllanguir-se i, al 
cap de tres dies, va morir. Això que aquesta noia havia dit del fill de Millo va permetre 
de reconèixer-lo com a vampir. Se l'exhumà i se'l va trobar com a tal. Els principals 
del lloc, els metges, els cirurgians van examinar com havia pogut renéixer el vampirisme 
després de les preocupacions que s'havien pres en els anys anteriors. 

Es va descobrir, finalment, després d'haver buscat bé, que el difunt Arnold Paul havia 
mort no solament les quatre persones de les quals hem parlat, sinó també diverses bèsties, 
de les quals havien menjat els nous vampirs, i entre d'altres el fill de Millo. A partir 
d'aquests indicis, es va prendre la resolució de desenterrar tots aquells qui eren morts de 
feia un cert temps. D'entre una quarantena, se'n trobaren disset amb tots els signes més 
evidents de vampirisme. També se'ls ha traspassat el cos i tallat el cap, i tot seguit se'ls 
ha cremat i llençat les seves cendres al riu. 

Totes les informacions i execucions de què acabem de parlar han estat fetes jurídica- 
ment, de forma adequada i atestades per diversos oficials, que són hostatjats al país, pels 
Cirurgians Majors dels Regiments i pels principals habitants del lloc. El procés verbal 
ha estat enviat cap a finals del darrer gener al Consell de Guerra Imperial a Viena, que 
ha establert una comissió militar per examinar la veritat de tots aquests fets. 

Això és el que han declarat el Hadnagi" Barriarar i els vells Heiduques, i el que ha 
estat signat per Battuer (primer Lloctinent del Regiment d'Alexandre de VVirtemberg), 
Clicistenger (Cirurgià Major del Regiment de Frustemburg), tres altres cirurgians de la 
companyia i Guoichitz (Capità d'Stallath). 





2Cap d'agent judicial 

Relat resumit del Mercure de 1693 i 1694 
sobre els revinguts 


Les memòries públiques dels anys 1693 i 1694 parlen dels upirs, vampirs o revinguts, 
que es veien a Polònia i a tota la Rússia. Apareixen des de migdia fins a mitjanit, i xuclen 
la sang dels homes o dels animals vius amb tanta força que de vegades els surt per la 
boca, pel nas i principalment per les orelles, fins i tot, de vegades el cadàver neda en la 
seva sang estirat dins el seu taútl. Es diu que el vampir té una mena de fam que li fa 
menjar la mortalla que l'embolcalla. Aquest reviscut o upir sortit de la seva tomba, o un 
dimoni amb la seva figura, va durant la nit a abraçar i estrènyer violentament els seus 
familiars o els seus amics i els xucla la sang, fins a afeblir-los, extenuar-los i causar-los 
finalment la mort. Aquesta persecució no es limita a una sola persona, sinó que s'estén 
fins a la darrera persona de la família a menys que se n'interrompi el curs tallant el cap 
o Obrint el cor del revingut, el cadàver del qual és en el seu taút gris, flexible, inflat 
i rubicund, encara que estigui mort de fa molt de temps. Surt del seu cos una gran 
quantitat de sang, que alguns mesclen amb farina per fer un pa, i si es menja d'aquest 
pa de forma habitual, s'impedeix que molesti l'esperit, que no revé més. 





i Vegeu MORERI sota la paraula Estrigis (Nota de l'autor) 

Conjectures del recopilador d'Holanda el 
1733, núm. IX 


Vet aquí una carta que un dels meus amics ha escrit per comunicar-me un assumpte 
sobre els revinguts d'Hongrial, l'autor pensa ben diferent que el recopilador sobre els 
fets dels vampirs: 

Per satisfer les demandes de Monsenyor l'Abat Dom Calmet referides als vampirs, el 
sotasignat té l'honor d'assegurar-li que no hi ha res de més real ni de més cert, que allò 
que n'haurà sens dubte llegit en les actes públiques i impreses, que han estat inserides en 
les gasetes per tota Europa: i encara més que a totes aquelles actes públiques que s'han 
promulgat, Monsenyor l'Abat ha de reconèixer un fet veritable i notori de la diputació 
de Belgrad ordenat per S.M. Imp. Carles VI, de gloriosa memòria, i executat per la seva 
Altesa Sereníssima el Duc Carles Alexandre de VVurtemberg, com a Virrei o Governador 
del Regne de Sèrbia: però no puc ara com ara citar-ne l'any, ni el mes, ni el dia, per 
mancament dels meus papers, que no tinc prop meu en aquests moments. 

Aquest príncep va fer partir una diputació de Belgrad, la meitat eren oficials militars 
i l'altra meitat eren civils, amb l'Auditor General del Regne, per anar a un poble, on 
un famós vampir mort de feia uns quants anys feia uns estralls excessius entre els seus: 
perquè cal que noteu que només és entre la seva família i els propis parents que aquests 
xucladors de sang es complauen a destruir la nostra espècie. Aquesta diputació va estar 
composta per gent i subjectes reconeguts pels seus costums, i fins i tot pel seu saber, 
irreprotxables i savis de totes dues bandes: van prendre jurament i van ser acompanyats 
per un Lloctinent dels Granaders del Regiment del Príncep Alexandre de VVurtemberg i 
de 24 granaders de l'esmentat regiment. 

Tots aquells que es van trobar honestos, entre ells el Duc, es van trobar a Belgrad 
i s'uniren a aquesta diputació per ser espectadors oculars de la prova verídica del que 
s'anava a fer. 

Arribats al lloc, trobaren que en l'espai de quinze dies, el vampir que era oncle de cinc 
nebots i nebodes, n'havia ja acabat amb tres i amb un dels seus propis germans. Anava 
per la cinquena, una bella noia neboda seva, i l'havia ja xuclada en dues ocasions, per 
la qual cosa es posà fi a aquesta trista tragèdia mitjançant els procediments segúents. 

Es van trobar amb els comissaris diputats en un poble no gaire lluny de Belgrad i, des 
d'allà, en públic i a l'entrada de la nit, a la seva sepultura. Aquest senyor no m'ha pogut 
dir les circumstàncies del temps en el qual els morts esmentats havien estat xuclats, 
ni les particularitats d'aquest assumpte. La persona, després d'haver estat xuclada, es 





1Hi ha motius per creure que això no és més que una repetició del que ja s'ha dit abans. (Nota de 
Vautorl 


27 


Conjectures del recopilador d'Holanda el 1733, núm. IX 


troba en un estat lamentable de decaiment, de feblesa, de laxitud, de tant violent com 
és el turment. Feia gairebé tres anys que era enterrat: es va poder veure sobre la seva 
tomba una lluissor semblant a la d'una làmpada, però menys viva. 

Es va obrir la tomba i s'hi trobà un home tan sencer i aparentment sa com qualsevol 
dels nostres assistents: els cabells i els pels del seu cos, les ungles, les dents i els ulls 
(aquests mig tancats) tan fermament units a ell com ho estan actualment els nostres a 
nosaltres que tenim vida. I el seu cor palpitava. 

De seguida es procedí a desenterrar-lo, realment el cos no era flexible, però no li 
mancava cap part, ni de carn ni d'os. Ràpidament se li traspassà el cor amb una mena 
de llança de ferro rodona i punxeguda: en sortí una matèria blanquinosa i fiuida amb 
sang, però la sang dominava sobre la matèria, no feia gens de mala olor. Tan aviat com 
se li tallà el cap amb una destral semblant a aquelles que es fan servir a Anglaterra per 
a les execucions, en sortí una matèria i sang semblant a aquella que acabo de descriure, 
però més abundant en proporció a aquella que havia sortit del cor. 

Finalment se'l retornà a la fosa, amb força cal viva per consumir-lo més ràpidament: 
i des d'aleshores, la seva neboda, que havia estat xuclada dos cops, es recuperà millor. 
Al lloc on aquestes persones foren xuclades es formà una taca força blavosa, el lloc del 
succés no està determinat, tan aviat pot ser en un lloc com pot ser en un altre. És un 
fet notori atestat per les actes més autèntiques i que s'esdevingué a la vista de més de 
1.300 persones, totes dignes de fe. 

Però em reservo, per satisfer encara més la curiositat del savi Abat Dom Calmet, de 
detallar-li millor això que he vist sobre aquest assumpte amb els meus propis ulls, i ho 
enviaré a Monsenyor el Cavaller de Sant Urbà perquè li ho trameti, encantat en això, 
com en tota altra cosa, de trobar ocasions de provar-li que ningú no li té una tan perfecta 
veneració i respecte com 

El seu molt humil i molt obedient servidor L. de Beloz, Capità en el Regiment de SAS 
el Príncep Alexandre de VVurtemberg, Ajudant de camp i actualment primer Capità de 
Granaders en el Regiment de Monsenyor el Baró de la Trent. 

Per no ometre res de tot allò que pugui aclarir aquest tema, inseriré encara aquí la 
carta d'un home fortament honest i fortament instruit sobre el que té a veure amb els 
revinguts, escrita al seu parent: 

Vós desitgeu, el meu car cosí, ser informat amb detall d'això que passa a Hongria en 
relació a certs revinguts, que donen la mort a força gent en aquell país. Puc parlar-vos-en 
sàviament ja que he estat molts anys en aquelles terres i soc de natural curiós. He sentit 
en la meva vida contar una infinitat d'històries, o de preteses tals, sobre els esperits i 
encanteris, però de mil, amb prou feines he donat fe només a una: no es pot ser massa 
circumspecte sobre aquest aspecte sense córrer risc d'haver-ne dubte. Malgrat tot, hi 
ha alguns fets tan verificats que no podem dispensar-nos de creure'ls. Pel que fa als 
revinguts d'Hongria, vet aquí com succeeix la cosa. Una persona es troba atacada de 
languidesa, perd la gana, s'aprima visiblement, i al cap de vuit o deu dies, de vegades 
quinze, mor sense febre ni cap altra símptoma a banda de la magror i el dessecament. 

En aquell país es diu que es tracta que un revingut s'apropa a ella i li xucla la sang. 
D'entre aquells que són atacats d'aquesta malaltia, la major part creuen veure un espectre 
blanc, que els segueix pertot com l'ombra fa al cos. Quan vam estar aquarterats als Valacs 
en el Bannat de Temesvar, dos cavallers de la companyia de la qual jo era corneta 
moriren a causa d'aquesta malaltia, i encara n'haurien morts atacats molts d'altres per 
la mateixa causa si un Caporal de la nostra companyia no hagués fet cessar la malaltia 
tot executant el remei que les gents del país usen per fer-ho. És un dels més particulars 
i gairebé infaHible, no l'he llegit mai en cap ritual. Vet-lo aquí: 

S'escull un noi jove que sigui d'edat de no haver usat mai del seu cos, és a dir, que 
el creiem verge. Se'l fa muntar a pel sobre un cavall sencer que mai s'hagi acoblat, i 
absolutament negre, se'l fa passejar pel cementiri i passar sobre totes les foses. Aquella 
sobre la qual l'animal refusi de passar malgrat forts cops de fusta que se li donin, és 
segurament ocupada per un vampir. S'obre aquesta fosa i s'hi troba un cadàver tan gras 
i tan bonic com si fos un home feliçment i tranquilament adormit. Se li talla el coll 
a aquest cadàver d'un cop de pala, d'on surt una sang de les més belles i vermelles i 
en gran quantitat. Es juraria que era un home dels més sans i vius que s'hagi degollat. 
Fet això, s'omple la fosa i es pot comptar que la malaltia cessa i que tots aquells que 
n'havien estat atacats recobren les forces poc a poc, com les gents que escapen d'una 
llarga malaltia i que han estat extenuats durant molt de temps. És això que succeí als 
nostres cavallers que n'havien estat atacats. Jo era llavors Comandant de la Companyia, 
el meu capità i el meu Lloctinent eren absents, vaig enfadar-me molt que aquest caporal 
hagués fet fer aquest procés sense mi. Jo tenia totes les ganes del món de venjar-me i 
regalar-li una mà de cops de bastó, mercaderia que es dona a bon preu en les tropes de 
l'Emperador. Jo hauria volgut per totes les coses del món haver estat present en aquella 

operació: però, en fi, calia passar per allò. 

Un parent d'aquest mateix oficial que ha fet escriure'm el 17 d'octubre de 1746 que 
el seu germà que ha servit durant 20 anys a Hongria, i que ha examinat detalladament 
tot el que es diu dels revinguts, reconeix que els pobles d'aquest país són més crèduls 
i supersticiosos que els altres pobles, i que atribueixen les malalties que contrauen a 
encanteris. Que tan bon punt com sospiten que una persona morta els ha enviat aquesta 
incomoditat, la refereixen al magistrat, qui a partir de la declaració d'alguns testimonis 
fa exhumar el mort, se li talla el cap amb una pala i si en surt alguna gota de sang, en 
conclouen que és la sang que ha xuclat de la persona malalta. Però el que m'ha escrit 
sembla molt allunyat de creure això que es pensa en aquell país. 

A Varsòvia, un sacerdot, que havia encarregat a un fabricant de selles que li fes una 
brida pel seu cavall, va morir abans que la brida fos feta i com era d'aquells que anomenen 
vampirs a Polònia, va sortir de la seva tomba vestit com tenen costum d'inhumar els 
eclesiàstics. Va agafar el seu cavall de l'estable, va muntar-hi i va anar a la vista de tota 
Varsòvia fins a la botiga del fabricant de selles, on d'entrada només va trobar la dona, 
que es va espantar i va cridar el seu marit, que va venir. Quan aquell sacerdot li va 
demanar la brida, li va respondre: 4Però si vós sou mort, senyor capellà). A la qual cosa, 
li va replicar: 4Et faré veure que no) i, al mateix temps, el colpejà de tal forma, que el 
pobre fabricant de selles va morir alguns dies després, i el sacerdot va retornar a la seva 
tomba. 

Quan morí l'intendent del Comte Simó Labiensti, staroste de Posnània, la Comtessa 
Douairiere de Labiensxi va voler, en reconeixement dels seus serveis, que fos inhumat a 
la cripta dels senyors d'aquesta família, cosa que fou executada. Algun temps després, el 
sagristà que tenia cura de la cripta s'adonà que hi havia hagut algun trasbals i n'advertí 
la Comtessa, que ordenà segons el costum propi de Polònia, que se li tallés el cap, cosa 
que fou feta en presència de diverses persones, entre d'altres, del senyor Jouvinsti, oficial 
polonès i governador del jove Comte Simó Labienshi, qui va veure que quan el sagristà 
desenterrà el cadàver de la seva tomba per tallar-li el cap, va xerricar les dents i la sang 
en sortí tan fluida com la d'una persona que mor per mort violenta, cosa que va posar els 
pels de punta a tots els assistents. Se submergí un mocador blanc en la sang del cadàver, 
amb el qual es va fer beure a tots els de la casa per no ser més turmentats. 

L'exemple més remarcable que cita Rauff és el d'un anomenat Pierre Plogojovits, 
enterrat feia deu setmanes en un poble d'Hongria anomenat Risolova. Aquest home es 
va aparèixer a la nit a alguns dels habitants del poble durant el seu somni i els estrenyé 
de tal manera l'esòfag que en 24 hores moriren. Va matar així nou persones, tan velles 
com joves, en l'espai de vuit dies. 

La vídua del mateix Plogojovits declarà que el seu marit li era vingut després de la 
seva mort per demanar-li les seves sabates, cosa que l'espantà tant que abandonà el lloc 
de Risolova per anar-se'n a un altre lloc. 

Aquestes circumstàncies van determinar els habitants del poble a desenterrar el cos de 
Plogojovits i cremar-lo, per lliurar-se d'aquestes infeccions. Es van adreçar a l'Oficial de 
l'Emperador que comandava el territori de Gradisca, a Hongria, i al sacerdot del mateix 
lloc per obtenir el permís d'exhumar el cos de Pierre Plogojovits. L'oficial i el sacerdot 
van posar moltes dificultats per accedir a aquest permís, però els vilatans declararen que 
si se'ls refusava poder desenterrar el cos d'aquest home, de qui no dubtaven gens que 
fons un veritable vampir (és així com els anomenen els revinguts o reviscuts), se sentirien 
obligats a abandonar el poble i anar-se'n allà on poguessin. 

L'Oficial de l'Emperador que ha escrit aquest relat, veient que no els podia aturar ni 
amb amenaces ni amb promeses, es desplaçà amb el sacerdot de Gradisca al poble de 
Rosilova, i havent fet exhumar Pierre Plogojovits, van trobar que el seu cos no exhalava 
cap mala olor, que estava sencer i amb aspecte de viu, amb excepció de la punta del nas, 
que semblava una mica marcida i assecada, van trobar també que els seus cabells i les 
ungles havien crescut, i que en el lloc de les ungles, que havien caigut, li n'eren crescudes 
de noves, també que sota la seva primera pell, que semblava com morta i blanquinosa, 
n'apareixia una de nova, sana i de color natural: els seus peus i les seves mans eren tan 
senceres que les podria desitjar tenir un home ben viu. Van remarcar també que tenia 
sang ben fresca dins la seva boca, que el poble cregué que aquest vampir havia xuclar 
als homes que havia fet morir. 

L'Oficial de l'Emperador i el sacerdot, un cop examinades diligentment totes aquestes 
coses, amb el poble que era present, el qual augmentà en la seva indignació, ja que cada 
cop n'estigué més persuadit que es tractava de la veritable causa de la mort dels seus 
compatriotes, acordaren cercar ràpidament una estaca ben punxeguda, que li enfonsaren 
dins el pit, d'on va sortir gran quantitat de sang fresca i vermella, a l'igual que pel nas 
i per la boca: va deixar anar també alguna cosa per la part del seu cos que el pudor no 
permet pas d'anomenar. Tot seguit, els vilatans posaren el cos en una pira i el reduiren 
a cendres. 

M. Raufí de qui hem pres aquests detalls, cita molts autors que han escrit sobre la ma- 
teixa matèria i han aportat exemples d'aquests morts que han menjant dins de les seves 

tombes. Cita particularment Gabriel RzaczinoRi amb la seva Història de les curiositats 
naturals del regne de Polònia, impresa el 1721 a Sandomir. 

Fragment del Diccionari infernal 


Vampirs 


— Eren morts que sortien a la nit dels seus cementiris, per anar a xuclar els vius. 
Hongria, Polònia i Moràvia en foren durant molt de temps infestats. En van aparèixer 
considerablement a Rússia i a Polònia cap a finals del segle XVII. 

Els vampirs poden sortir dels seus tatits des de migdia fins a mitjanit. A la nit van a 
abraçar estretament els seus familiars i amics i els xuclen la sang, fins a extenuar-los i 
causar-los la mort. 

— Quan es desenterren els vampirs, els surt del cos una gran quantitat de sang, que 
alguns mesclen amb farina per fer pa, el qual garanteix a qui en menja contra els atacs del 
revingut. Aquells que han estat xuclats pels vampirs, sense haver tingut ocasió d'haver-se 
guarit, ja sigui menjant aquest pa màgic o empassant-se una mica de la terra que cobria 
el cadàver del mort, o fregant-se amb la seva sang, aquells esdevenen vampirs i xuclen al 
seu torn quan són morts, sense que se'n pugui trobar la raó, bona o dolenta, d'aquests 
prodigis espantosos. 

— Un pastor dels voltants de Radam, a Bohèmia, revingué, com tants d'altres, algun 
temps després de la seva mort. Es mostra a la nit en el seu poble i va cridar pel seu nom 
algunes persones, que van morir en la capvuitada. Es va desenterrar el seu cos, se'l clavà 
amb una gran estaca a terra. Però es tornà a llevar la nit segúent, espantà moltes bones 
dones dignes de fe i esglaià un gran nombre de persones. Es lliurà llavors el cadàver 
al botxí, per cremar-lo. El mort cridava furiosament i remenava peus i cames, com si 
encara fos viu, i, quan se'l cremà, féu grans crits, deixà anar sang molt vermella i en 
molta abundància: però ja no va tornar a aparèixer... 

— Va morir, en un poble de Sèrbia, un vell de seixanta-dos anys d'edat, que va aparèixer 
al seu fill tres dies després de la seva mort i li va demanar menjar. Aquest li va servir un 
bon àpat, el pare se l'empassà amb molta gana i se n'anà tot seguit sense dir res. 

Es va mostrar la nit segúent. I encara la tercera nit es va fer veure encara, però només 
al seu fill. L'endemà trobaren el fill mort al llit. El mateix dia, cinc o sis persones del 
poble va caure malaltes sobtadament i van morir l'una després de l'altra. 

Els magistrats, avisats d'això que passava, van enviar dos experts al poble en questió, 
per examinar l'assumpte. Van obrir les tombes de tots aquells que eren morts de feia sis 
setmanes: quan van arribar a la del vell, se'l trobà amb els ulls oberts, d'un color vermell, 
tenia una respiració natural, tot i que era immòbil i mort: de tot això, van concloure 
raonablement que era un insigne vampir. El botxí li enfonsà una estaca en el cos, després 
de la qual cosa van reduir a cendres el cadàver, el quan ja no es va tornar a mostrar... 

— Un pagès d'un cantó d'Hongria, anomenat Arnold, va ser aixafat per una carreta de 
fenc. Trenta dies després de la seva mort quatre persones moriren sobtadament i de la 
manera que moren, d'acord amb la tradició del país, aquells que són xuclats pels vampirs. 
Arnold va ser exhumat i es trobà en el seu cadàver tots els senyals de vampirisme. El 

seu cos estava fresc, els seus cabells, les seves ungles i la seva barba s'havien renovat: i 
les seves venes eren plenes d'una sang fluida, que s'escapava des de totes les parts del 
seu cos sobre la mortalla amb què havia estat sebollit. L'agutzil del lloc, davant del qual 
es va fer l'exhumació i que era un home hàbil, va fer enfonsar, segons el costum, una 
estaca molt esmolada dins el cor d'Arnold, que va deixar anar un crit espantós, com si 
hagués estat viu. Feta aquesta operació, se li tallà el cap i se'l cremà. Des de llavors no 
ha aparegut més... 

— El 1726, es va obrir la fosa d'un vampir, a qui es trobà amb l'ull desvetllat, el color 
fresc i l'aparença vigorosa. Se li va fer enfonsar una estaca al cor, se li tallà el cap, se'l 
cremà: després de tot això, ja no va xuclar ningú ni es mostrà mést... 

— Alguns han vist el vampirisme com una malaltia. D'altres, considerant que no 
s'especifica ni el lloc ni el moment precís on ha esdevingut el fet narrat, han ficat les 
històries de vampirs en el sac dels contes d'allò més absurd. — Un home molt crèdul con- 
tava les proeses d'un vampir rus a un recopilador de prodigis. Una dama, que tenia una 
mica més d'empenta, li va respondre que allí no hi havia res de sorprenent, el fet havia 
succeit en un país on (segons Gaguin) les persones moren al novembre per ressuscitar a 
l'abril... És així que caldria rebre les extravagàncies que deixen anar els ximples. Un es 
recorda d'aquell viatger que es vantava d'haver vist una col grossa com una casa. — Ho 
crec, li replicà algú: jo he vist una olla gran com una església: l'han construida per coure 
la vostra col. 

Però, gràcies a la filosofia, els vampirs han passat de moda. Que més se'n pot dir dels 
revinguts i dels espectresl Si, malgrat això, la fe en les aparicions té encara vida, només 
pot ser dins dels cervells obtusos. 





1Com que tots aquests trets s'assemblen, penso que faré un favor al lector evitant-li l'enuig de llegir-ne 
més. Aquells que es podrien divertir amb aquests contes, en trobaran un gran nombre i tant edificants 
en les Apparitions des esprits et des vampires de dom Calmet i en d'altres obres igual d'assenyades. 
(Nota de Vautorl 

